CELEX: 32014R0877
Language: hu
Date: 2014-08-08 00:00:00
Title: A Bizottság 877/2014/EU végrehajtási rendelete ( 2014. augusztus 8. ) egyes áruk Kombinált Nómenklatúra szerinti besorolásáról

13.8.2014   
            
            
               HU
            
            
               Az Európai Unió Hivatalos Lapja
            
            
               L 240/15
            
         A BIZOTTSÁG 877/2014/EU VÉGREHAJTÁSI RENDELETE
   (2014. augusztus 8.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 8-án.
      
         
            a Bizottság részéről,
         
         
            az elnök nevében,
         
         Martine REICHERTS
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Folyadékkristályos (LCD) technológiájú színes monitorból és egy automatikus adatfeldolgozó gépből álló, körülbelül 91 × 53 × 12 cm méretű készülék (ún. „LCD videofal-kijelző”).
                  A körülbelül 102 cm (40 hüvelyk) képernyő-átlómérettel rendelkező monitor jellemzői a következők:
                  
                              —
                           
                           
                              1 920 × 1 080 pixel gyári felbontás,
                           
                        
                              —
                           
                           
                              16:9 képarány,
                           
                        
                              —
                           
                           
                              0,46125 mm pixeltávolság,
                           
                        
                              —
                           
                           
                              8 ms válaszidő,
                           
                        
                              —
                           
                           
                              700 cd/m2 maximális fényerő,
                           
                        
                              —
                           
                           
                              3 000:1 jellemző kontrasztarány,
                           
                        
                              —
                           
                           
                              178°-os vízszintes és függőleges látószög,
                           
                        
                              —
                           
                           
                              kép-a-képben (PIP) funkció.
                           
                        A beépített automatikus adatfeldolgozó gép egy mikroprocesszort, egy 1 GB-os memóriát és egy 40 GB-os merevlemezt tartalmaz.
                  A készülék egy hangerősítőt, két hangszórót és kapcsoló- és vezérlőgombokat is tartalmaz. Távirányítóval együtt kerül bemutatásra.
                  A készülék a következő interfészekkel rendelkezik: VGA bemenet, DVI-D be-/kimenet, HDMI, CVBS (AV), RS232C be-/kimenet, Audio be-/kimenet és LAN.
                  A készüléket bemutatáskor folyadékkristályos (LCD) videofalak alkotórészeként való felhasználásra szánják. A beépített automatikus adatfeldolgozó gépet videofal-processzorként használják, amellyel legfeljebb 5 × 5-ös videofal-konfigurációk hálózata vezérelhető. A készülék önállóan monitorként vagy automatikus adatfeldolgozó gépként is működtethető.
               
               
                  8528 59 31
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a XVI. áruosztályhoz tartozó Megjegyzések 3. pontja, valamint a 8528, a 8528 59 és a 8528 59 31 KN-kód szövege határozza meg.
                  A készüléket a XVI. áruosztály szerinti két funkció (a 8471 vtsz. szerinti adatfeldolgozás és a 8528 vtsz. szerinti videomegjelenítés) ellátására tervezték. Az említett áruosztályhoz tartozó Megjegyzések 3. pontja értelmében a készüléket úgy kell besorolni, mintha kizárólag abból a gépből állna, amely a fő művelet (célművelet) elvégzésére szolgál.
                  Működési elvéből és kialakításából adódóan, például azon tényből, hogy az automatikus adatfeldolgozó gépet a legfeljebb 5 × 5-ös videofal-konfigurációk hálózatának videofal-vezérléséhez videofal-processzorként alkalmazzák, a készüléket LCD videofalat alkotó monitorként történő felhasználásra szánják. Következésképpen a készülék fő funkciója a 8528 vtsz. alá tartozó monitor funkció. Ebből adódóan automatikus adatfeldolgozó gépként a 8471 vtsz. alá történő besorolása kizárt.
                  Tekintettel az objektív jellemzőire, mint például a képernyő mérete, a támogatott videomódok, a hosszabb ideig tartó, közeli nézésre nem alkalmas pixeltávolság, a magas fényerő, a távirányítóval való felszereltség, az erősítéssel ellátott hangáramkörök, valamint a PIP-funkció, a monitor nem tekinthető kizárólag vagy elsősorban a 8471 vtsz. alá tartozó automatikus adatfeldolgozó rendszerben használatos monitornak. Ebből adódóan a 8528 51 00 alszám alá történő besorolása kizárt.
                  Mivel a monitor az automatikus adatfeldolgozó géptől érkező jeleket az automatikus adatfeldolgozó géppel való gyakorlati használat szintjének megfelelő mértékben képes megjeleníteni, ezért a monitor az automatikus adatfeldolgozó gépektől érkező jelek megfelelő mértékű funkcionalitással történő megjelenítésére alkalmasnak tekintendő.
                  A készüléket ezért a 8528 59 31 KN-kód alá, mint automatikus adatfeldolgozó gépektől érkező jelek megfelelő mértékű funkcionalitással való megjelenítésére alkalmas, folyadékkristályos (LCD) kijelzős technológiával működő képernyővel rendelkező, más síkpanel megjelenítőként kell besorolni.